  Виталий Пронин Дуннеысь ӵошатсконъёсын бадӟым вормонъёсыныз шумпоттэ Глазовысь конькиен нискылась Елизавета Туктамышева. Та нуналъёсы со нош ик зарнияськиз. Италиысь но Америкаысь кужмо эшъёссэ «коньки улаз лёгаз». Оген нискылась нылкышноос пӧлын Елизавета тужгес пиналэз луэ. Кызьы пусйиз солэн тренерез Алексей Мишин, 14 аресъем нылаш дуннеысь вань эшъёсызлэсь йырлы вылынгес адскиз - 3 но ӝыны очколы соосты азьпалтӥз. Дуннеысь ӵошатсконъёсын таӵеез шер пумиськылэ.Глазовысь тренерез Светлана Веретенникова но дышетэм пиналэз понна шумпотэ. Тужгес гран-при утэмез понна. Соин валче егит спортсменкамы калыккуспо ӵошатсконлэн бадӟым финалаз шедиз. Декабрь толэзь кутсконын Елизавета кужымзэ эскероз Канадаысь Квебек городын. Пусйыны кулэ: таӵе бадӟым ӵошатсконэ Россиысь спортсменъёс берлозэ пыриськизы вал кык ар талэсь азьло.Валентиина Емельянова.  